AlmaznayaGroza/cyrillic-language-classification huggingface dataset:
Азимқул Насимов

Азимқул Насимов - шоир, тарҷумон, узви Иттифоқи нависандагони Тоҷикистон (1999) == Зиндагинома == Азимқул Насимов 1 майи соли 1940 дар деҳаи Искодари Айнии вилояти Ленинобод (Суғди кунунӣ) таваллуд ёфтааст. Соли 1961 Омӯзишгоҳи омӯзгории Панҷакент, соли 1969 шуъбаи форсии факултаи филологияи тоҷики Донишгоҳи давлатии Тоҷикистон ба номи В.И.Ленинро хатм кардааст. Аз моҳи ноябри соли 1962 то декабри 1965 дар Артиши Шӯравӣ адои хидмат намудааст. Баъди хатми донишгоҳ муддате дар Телевизиони Тоҷикистон ба ҳайси муҳаррир, аз моҳи октябри соли 1969 то октябри 1971 дар Корхонаи коркарди оҳани шаҳри Исфаҳони Ҷумҳурии Исломии Эрон ба сифати тарҷумон, баъди бозгашт аз Эрон дар Кумитаи давлатии табъу нашри Тоҷикистон дар вазифаи муҳаррири калон, аз моҳи январи соли 1974 то июли 1991 дар Вазорати корҳои хориҷии Ҷумҳурии Тоҷикистон дар мақоми котиби якум, аз моҳи июли соли 1991 то ноябри 2002 дар маҷлиси Олии Ҷумҳурии Тоҷикистон ба сифати мушовири калон кор кардааст. Алҳол мудири шуъбаи ҳафтаномаи «Адабиёт ва санъат» аст. Аз соли 1999 узви Иттифоқи нависандагони Тоҷикистон аст. == Эҷодиёт == Фаъолияти эҷодиаш аз солҳои шастуми асри бистум оғоз ёфтааст. Аввал шеър менавишт. Намунаҳое аз ашъораш дар маҷмӯаи дастаҷамъии «Шукуфаҳои умедбахш» ба табъ расидаанд. Сипас ба тарҷумаи асарҳои бадеӣ пардохтааст. Тарҷумаи асарҳои Серо Хонзодян «Ташнаам, об диҳед» (1985), Холида Ҳосилова «Бозгашт» (1986), Ҳусайн Аббосзода «Меҳмон аз кишвари дур» (1988), Ариадна Шалар «Садди Троян» (1990), И.С. Тургенев «Шоҳ Лири саҳроӣ» (1989), А.П. Чехов «Асарҳои мунтахаб» (ҷ.1-3, 1988), «Муждаи субҳ» (тазкираи адабиёти мардуми Осиё ва Африқо - бахши ҳикояҳои нависандагони араб; 1987), Алексей Арган «Кӯҳҳо ба баҳр менигаранд» (1988), «Тазкираи адабиёти советӣ барои кӯдакон» (ҷ.2, ҳикояҳои нависандагони Арманистон; 1989), «Муртад» (ҳикоёти нависандагони араб; 2002), Гиде Мопассан «Омурзиш» (2006), маҷмӯаи ҳикоёти нависандагони Озарбойҷон «Қалби Мадина» (2010) ва ғ. маҳсули қалами ӯстанд. Ҳамчунин, силсилаи ҳикоёти Абулфараҷ, Андре Моруа, Бертолт Брехт, Иван Тургенев, Сабоҳиддин Алӣ, Нозим Ҳикмат, Мирзо Адиб, Аҳмадхони Абӯбакр, Хизгил Авшалумов, Нодар Думбадзе, Дмитрий Гулиа, Питсиён Табидзе, Микола Машенко, Фёдор Абрамов, Виктор Коновалов, Исай Тоболский, Надежда Таффи, Леонид Гурунс, Элин Пелин ва ғ. дар тарҷумаи ӯ ба табъ расидаанд. Дар нашри осори илмию адабии як идда суханварони Эрону Афғонистон ҳам ибтикор варзидааст. == Ҷоизаҳо == Ордени «Дӯстӣ»

Source: original
Катибаи Бесутун

Катибаи Бесутун ё катибаҳои Дорои Бузург - катибаҳои Бесутун ё «катибаҳои Беҳсутун » (кӯҳе дар шаҳристони Кирмоншоҳ). маҷмаъи бостонӣ дар шаҳристони Кирмоншоҳи Эрон вокеъ аст. Катиба дар баландии як саду панҷ метр аз замин дар кӯҳи Бесутун бо хати мехӣ ва ба се забон - форсии қадим, бобулӣ ва аламӣ ҳаккокӣ гардидааст. Ин маҷмаъи бостонӣ ёдмонҳое аз Ҳахоманишиёнро дар худ ҷой додааст ва аз ҳудуди соли 523-521 пеш аз милод ҳамвора мавриди таваҷҷуҳ будааст. Катиба бо фармони шоҳи Ҳахоманишиён Дopиуши Бузург (Дорои I) бунёд гардидааст. Солҳои 30-40-уми асри XIX аз ҷониби муҳақиқи англис Г. К. Роулинсон, катиба хонда шудааст ва бо ҳамин амал ба шурӯи хондани хати мехӣ дар хатҳои қадимаи халқҳои Шарқи Қадим такон додааст. == Боз нигаред == Нақши Рустам Каъбаи Зардушт

Source: original
Канизаки Мутриба

Канизаки Мутриба (форсӣ: کنيزک مطربه‎; ?, Бухоро - ?, Ғазна) - хонанда, барбатнавоз, раққоса ва яке аз ромишгарони дарбори Масъуди Ғазнавӣ. == Зиндагинома == Зиндагӣ, фаъолияти эҷодии К. М. дар Бухоро, Ғазна (асосан дар дар-бори Маъсуди Ғазнавӣ) сурат гирифта, дар иҷрои таснифоти мавсимӣ, маросимӣ, навҳахонӣ, осори ҳамосӣ шуҳрат ёфта, ҳамкории ҳунарӣ бо Абдурраҳмони Қаввол, Ситтии Заррин дошт. Султон Масъуди Ғазнавӣ барои рақс ва сурудҳои Канизаки Мутриба туҳфаҳои қимматбаҳо инъом менамуд ва дар радифи аввалини ромишгарони дарбораш пазируфта ва ҳатто замони зиндонӣ буданаш аз ҳунари ӯ баҳравар будааст. == Адабиёт == Донишномаи Шашмақом./Зери таҳрири Олимов К., Абдувалиев А., Азизӣ Ф., Раҷабов А., Ҳакимов Н. - Душанбе, 2009. - с. 95 ISBN 978-99947-49-13-3

Source: original
Маҳбуба Афзалӣ

Маҳбуба Афзалӣ (10.02.1957, Душанбе) - омӯзгор, номз. илмҳои педагогӣ (2005), дотсент(2014). «Аълочии маорифи Тоҷикистон» (1999). == Зиндагинома == Маҳбуба Афзалӣ 10 феврали соли 1957 дар ш Душанбе ба дунё омадааст. Фарзанди Камол Афзалӣ. Пас аз хатми мак. миёнаи No 2 Душанбе (1974) дар факултаи забонҳои хориҷии (бахши англисии) ИПД ба номи Т.Г. Шевченко таҳсил кардааст (1974-1978). Муаллими каф. заб. англисии УДТ ба номи В.И. Ленин (ҳоло - ДМТ, 1978-87). С. 1988 ба ҳайси муаллими заб. англисӣ ба кори каф. заб. хориҷии ИПД ба номи Т.Г. Шевченко гузаштааст. С. 1992 - муд. каф. заб. хориҷии Донишгоҳи давлатии омӯзгории Тоҷикистон таъйин шудааст. С. 1999 бо ташаббуси ӯ дар ДДОТ садорати фак. заб. англисӣ таъсис ёфтааст, ки роҳбариаш то с. 2001 бар зиммааш буд. Аз с. 2001 дотсенти каф. заб. хориҷии фак. ҳуқуқшиносии Донишгоҳи миллии Тоҷикистон мебошад. Донишу малакаашро дар УДМ ба номи М.В. Ломоносов, УДБелорусия ва Донишгоҳи Кембриҷи шаҳри Лондон такмил додааст. С. 2005 дар мавзӯи «Система гражданско-патриотического воспитания студентов по формированию активной жизненной позиции, обеспечивающей стабильность и безопасность в обществе» рисолаи номзадӣ дифоъ кардааст. == Фаъолияти илмӣ == Муаллифи зиёда аз 100 мақолаи илмӣ -тадқ., дастури таълимӣ барои донишҷӯ ёни мак. олӣ, аз ҷумла кит. дарсии «English for you» (Д., 2010), «Маҷмӯаи корҳои контролӣ» (Д., 2005), «Характеристика безличных предложений» (Д., 2014), мақолаҳои «Художественный перевод «Авесты» как фактор развития таджикско-немецких литературных связей», «К вопросу о международных литературных связах», «Формирование потенциального словарного запаса студентов на базе общественно-политической и профессиональной лексики», «Речевой конфликт как предмет перислингвистических исследований», «Учебное тестирование как один из методов активизации обучения в вузе», «Формирование языковой картины мира и речевой культуры студентов в процессе обучения иностранным языкам» ва ғ. Бо чандин Ифтихорномаи соҳавӣ ва ДМТ мукофотонида шудааст.

Source: original
Арӯсбозӣ

Арӯсбозӣ, арӯсбиёрак Як навъ бозии маъмули духтаракони хурдсол, ки дар боғ ё ҳавлӣ баргузор мегардад. Яке аз духтараконро ҳамчун «арӯс» интихоб карда, ба ӯ либосҳои тоза мепӯшонанд ва ба сараш рӯймоли калон меандозанд. Ду-се нафари дигар нақши меҳмононро бозӣ мекунанд, ки як-як ба арӯсхона медароянд. Яке аз духтарон дойира менавозад ва дигарон бонавбат аз ҷой хеста мерақсанд. Дар саросари кишвар фаъол аст. == Адабиёт == 1. Нурджанов Н. Игры // Таджики Каратегина и Дарваза. Вып.3, Д., 1976; 2. Донишномаи фарҳанги мардуми тоҷик. Ҷ.1. Д., 2015. == Нигаред == Бозиҳои миллӣ ва мардумии тоҷикон «Аҷириқ ба дандон» (бозӣ)

Source: original
Ҳизби коммунистии Руминия

Ҳизби коммунистии Руминия (ҲКР) (рум. Partidul Comunist Român) - ҳизби сиёсие буд, ки вориси ҷиноҳи болшевикии Ҳизби сотсиалистии Руминия буд ва то соли 1989 вуҷуд дошт. Дар аввал, идеологияи ҳизб омодагии инқилоби коммунистӣ ва рад кардани лоиҳаи миллатгароӣ аз Руминияи Бузург буд; дар зери Чаушеску орзуҳои миллатгароӣ дар он афзоиш ёфт. Ҳизби коммунистии Руминия дар давраи байниҷангӣ як гурӯҳи хурди ғайриқонунӣ буд, ки таҳти назорати бевоситаи Коминтерн қарор дошт. Дар солҳои 1930 аксари фаъолон зиндонӣ шуданд ё ба СССР фирор карданд. Ҳизби коммунистӣ дар сиёсати Руминия моҳи августи соли 1944, вақте ки коммунистон дар табаддулоти қаср ва сарнагунии ҳукумати тарафдори натсистии Ион Антонеску ширкат варзиданд, ба майдон баромад. Дар интихоботи соли 1946 Фронти халқӣ 347 овоз гирифт. Ба он Ҳизби сотсиал -демократ (85), Ҳизби либерал -миллӣ (80), Фронти деҳқонон (70) ва Ҳизби коммунист (67) шомил буданд. Бо кумаки нерӯҳои шӯравӣ, Ҳизби коммунистии Руминия шоҳ Михайи I-ро бадарға кард ва дар соли 1948 режими якҳизбиро таъсис дод (пас аз ҳамроҳ шудан бо сотсиал-демократҳо ба Ҳизби Коргарии Руминия, ки соли 1965 ба Ҳизби Коммунистии Руминия номгузорӣ шуд), ки то инқилоби соли 1989 давом кард. Дар интихоботи соли 1948 Ҳизби коргарии Руминия 190 ҷой, Фронти деҳқонон 120 ҷой ва Ҳизби миллии халқӣ 35 ҷой гирифтанд. Соли 1953 Ҳизби коргарии Руминия аксарияти мутлақи ҷойҳоро ба даст овард. 29 декабри соли 1989 бо фармони Фронти наҷоти миллӣ ғайриқонунӣ эълон шудааст. Ҳизби Алтернативии Сотсиалистӣ, ки соли 2010 ба Ҳизби коммунистии Руминия табдил дода шуд, аммо бо қарори додгоҳ маҷбур шуд номашро иваз кунад, худро вориси Ҳизби коммунистии "таърихӣ"-и Руминия мешуморад. == Съездҳои Ҳизби коммунистии Руминия == Ҳама съездҳо, ба истиснои III-V, дар Бухарест баргузор шуданд. I съезд - 8-12 майи 1921; II съезд - 3-4 октябри 1922; III съезд - сентябри 1924; IV съезд - 29 июни - 2 июли 1928; V съезд - 3-24 декабри 1931; VI съезд - 21-23 феврали 1948; VII съезд - 23-28 декабри 1955; VIII съезд - 20-25 июни 1960; IX съезд - 19-24 июли 1965; X съезд - 6-12 августи 1969; XI съезд - 25-28 ноябри 1974; XII съезд - ноябри 1979; XIII съезд - ноябри 1984; XIV съезд - 20-24 ноябри 1989. == Конференсияҳои миллии ҲКР == 16-19 октябри соли 1945; 6-8 декабри соли 1967; 19-21 июли соли 1972; 17 декабри соли 1987. == Ҳайати шахсии Кумитаи иҷроияи сиёсии КМ ҲКР, ки дар съезди охирини XIV ҲКР интихоб шудааст == Эмил Бобу, Михай Гере, Сузана Гидя, Николае Ҷосан, Ион Динкэ, Миу Добреску, Константин Дэскэлеску, Ион Коман, Силвиу Куртичану, Николае Константин, Маня Мэнеску, Паул Никулэску, Константин Олтяну, Георге Опря, Георге Панэ, Думитру Попеску, Ион Раду, Георге Рэдулеску, Илие Матей, Василе Миля, Ана Мурешан, Корнел Пакосте, Тудор Постелнику, Иосиф Сас, Ион Стоян, Иоан Тома, Иоан Тоту, Андрей Штефан, Елена Чаушеску, Лина Чобану, Людовик Фазекаш, Ион Урсу. Ҷаласаи охирини Кумитаи иҷроияи сиёсии КМ ҲКР 17 декабри соли 1989 баргузор гардид. == Пайвандҳо == Румунска комунистичка партија и мањине - случај Савеза словенских културно-демократских удружења(серб.) «The Communist Party» from the Library of Congress(англ.)

Source: original
Бензилселлюлоза

БЕНЗИЛСЕЛЛЮЛÓЗА, эфири содаи селлюлоза ва спирти бензил, ки дар натиҷаи таъсири ҳамдигарии селлюлозаи ишқорӣ (селлюлозае, ки бо маҳлули 18%-аи NaOH кор карда шудааст) ва бензилхлорид ҳосил мешавад. Бензилселлюлоза хокаи зардтоб аст. Хосияти физикавӣ ва кимиёии он аз дараҷаи часпакиаш вобастагӣ дорад. Ба таъсири об устувор буда, ба гармӣ ва хунукӣ тоб намеоварад. Дар бисёр ҳалкунандаҳо ҳал мешавад. Аз бензилселлюлоза кабел, масолеҳи рӯйпӯш, лок, маснуоти гуногуни ба обу ишқор тобовар истеҳсол мекунанд. Маҳлули бензилселлюлозаро барои ба даст овардани зардеворӣ ва дигар коғазҳои ороишии шусташаванда низ кор мефармоянд. == Адабиёт == Асос - Боз. - Д. : СИЭМТ, 2013. - 664 с. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4.

Source: original
Фашизм

Фашизм (итал. Fascismo, аз fascio- қабза, бандча; иттиҳодия)- ҷараёни сиёсии реаксионие, аст ки дар мамлакатҳои капиталистӣ дар замони бӯҳони умумии сиёсиву иқтисодӣ ба вуҷуд омада, манфиатҳои доираҳои ҷангҷўёнаи буржуазияи империалистиро ифода мекунад; диктатураи ошкоро террористии капитали монополистӣ низ фашизм номида мешавад; Фашизм ҳуқуқ ва озодиҳои демократиро дар дохили мамлакат нест мекунад, аппарати давлатӣ ва ҳаёти ҷамъиятиро ба тарзу усулҳои ҳарбӣ мегузаронад, сиёсати ҷангҷӯёнаро пеш мебарад. Идеологияи Фашизм - ин нисбат ба одам нафрат доштан, нажодпарастӣ ва шовинизм аст. = Таърих = Фашизм соли 1919 дар Италия ба вуҷуд омадааст. Фашистон соли 1922 дар Италия ба сари ҳокимият омаданд. Соли 1919 дар Олмон ҳизби фашистӣ ташкил ёфт, ки вай соли 1933 ҳокимиятро ба даст гирифт ва диктатураи террористии Гитлерро ҷорӣ кард; Фашизм аз ибтидои пайдо шуданаш ҳамчун қувваи зарбдори реаксияи байналхалқӣ ба майдон баромад. Олмони фашистӣ ба якҷоягии Италияи фашистӣ ва Японияи империалистӣ дар ҳолати мусоҳилакории доираҳои ҳукмронии Англия, Франсия, ИМА Ҷанги дуюми ҷаҳониро (солҳои 1939-1945) сар кард. Дар натиҷаи торумор гаштани фашизм дар Олмон баъди Ҷанги дуюми ҷаҳонӣ халқҳои бисёр мамлакатҳо аз асорати фашизм наҷот ёфтанд. Дар солҳои баъди ҷанг тамоми қувваҳои сулҳҷӯйи ҷаҳон бар зидди фашизм мубориза мебаранд. Аз соли 1962, ҳар як рӯзи дуюми моҳи сентябр ҳамчун Рӯзи байналмилалии ёдбуди қурбониёни фашизм ҷашн гирифта мешавад. Фашизм як назарияи сиёсии истибдодӣ ва ҷунбиши мардумӣ аст, ки мехоҳад меҳанро болотар аз ҳамма арзишҳо қарор диҳад (ки аз назари нажодӣ ва чи аз назари фарҳангӣ ва таърихӣ). Коршиносони гуногун вижагиҳои мухталифро ба Фашизм нисбат додаанд, вале ончи будани аслӣ фашизмро ташкил медиҳад, дар зер ҳастанд: Миллатгароӣ (насионализм) Қудратгароӣ (ауторитарианизм) Артишгароӣ (милитаризм) Куллигароӣ (тоталитарианизм) доштани синф ва ҳизби муштарак (корпоратизм) вуҷуди ҷомеа ва системаи иқтисоди баста (коллективизм) Мухолифат ва зиддият бо озодихоҳӣ (либерализм), мардумсолорӣ (демокрасӣ) ва коммунизм Фашистҳо бо сиёсати сармоягузорӣ боз ва сармоядорӣ мухолифанд, вале ба моликияти шахсӣ ва сармояҳо мухолиф нестанд. Аксар аз фашистҳо ба вижа сусиёлҳойи миллатгаро сармоядориро қаламдод мекунанд ва онро ба яҳудиён нисбат медаҳанд. == Инҷоро ҳам бингаред == Ҷанги Бузурги Ватанӣ

Source: original
Шахс

Шахс (англ. Person) - мавҷудест, масалан инсон, ки қобилиятҳо ё вежагиҳои хоссе дорад, ки шахсияти инсонро ташкил медиҳад ва таърифи дақиқи он баҳсҳои зиёд аст. Шакли ҷамъи роиҷ барои шахс, «мардум» аст, ки бештар барои ишора ба кулли як миллат ё қавмият истифода мешавад, бинобарин ҳолати ҷамъи «ашхос» бештар дар заминаҳое, ки ниёз ба диққати бештар доранд ҳамчун навиштаҳои фалсафӣ ё ҳуқуқӣ истифода мешавад. Ҳуввияти шахсӣ, ҳувияти ададӣ мунҳасир ба фард ашхоси дар тўли замон аст. Беҳтар аст бигўем, шароити лозим ва кофӣ, ки як шахс таҳт он дар як замон ва шахси дигар дар замони дигарро метавон як шахси дар назар гирифт ҳувияти шахсӣ мегўянд, ки дар тӯли замон тадовум ёфтааст.

Source: original
Ёдгориҳои бостонӣ

Ёдгориҳои бостонӣ - иборат аз бозёфтҳои бостонӣ ба монанди тангаҳо, аслиҳа, лавозимоти рӯзгор, олоти меҳнат, сарулибос, созҳои миллии мусиқӣ, аксҳо, катибаҳо, санъати ороишию амалӣ ва ғайра мебошанд. Инчунин ба ёдгориҳои бостонӣ нақшу нигори ороишӣ, маснуоти заргарӣ, кулолгарӣ, оҳангарӣ, боқимондаҳои ашё ва лавозимоти дар натиҷаи ковишҳои бостонӣ ошкоргардида ва ғайраҳо дохил мешаванд. Ин ёдгориҳо бояд аҳамияти таърихӣ, илмӣ, фарҳангӣ ва эстетикӣ дошта бошанд. Ёдгориҳои бостонӣ асосан дар осорхонаҳо, намоишгоҳҳо ҳифз гардида тавассути экспозитсияҳо ба маърази тамошо гузошта мешаванд. Бо истифода аз ёдгориҳои бостонӣ намоишҳои сайёр дар таълимгоҳҳо, муассисаҳои фарҳанг, корхонаву ташкилотҳо ташкил намудан мумкин аст. == Нигаред низ == Феҳристи мероси ҷаҳонии ЮНЕСКО дар Тоҷикистон

Source: original
Пойгоҳи ҳавоии Африканда

Пойгоҳи ҳавоии Африканда (англ. Afrikanda air base) - фурудгоҳи низомӣ аст, ки як бонди фуруди бутун дорад, ва тӯли бонди он 2500 метр аст. Ин фурудгоҳ дар кишвари Африқои Ҷанубӣ қарор дорад, ва дар баландии 154 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Африқои Ҷанубӣ == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Африқои Ҷанубӣ

Source: original
Австралия (қитъа)

Австра́лия (аз лот. australis - «ҷанубӣ») - қитъаест, ки дар нимкураи шарқиву ҷануби Замин ҷойгир шудааст. Ҳамаи сатҳи замини қитъа ба кишвари Австралия дохил мешавад. Қитъа як воҳиди қисмати ҷаҳонии Австралия ва Уқёнусия аст. === Топонимика === Происхождение названия материка связано с тем, что уже в античное время ӯ географов сформировалось устойчивое убеждение о существовании в южном полушарии гипотетической суши, занимающей значительную его часть. Этот материк на картах подписывался по-разному: Неизвестная Земля (Terra Incognita), Неизвестная Южная Земля (Terra Australis Incognita), Южная Земля (Terra Australis). В поисках этого материка голландские мореплаватели в XVII в. открыли территорию современной Австралии и отчленили её от Южного материка под названием сначала Зёйланд («южная земля»), а затем Новая Голландия. Когда в результате второго кругосветного плавания Джеймса Кука в 1772-1775 годах стало ясно, что Южного материка в средних южных широтах не существует и, как ошибочно считал Кук, не существует и в высоких южных широтах, ставшее уже привычным на картах название Australis оказалось «свободным». Этим воспользовался английский мореплаватель Мэтью Флиндерс, который в 1814 году предложил Новую Голландию называть Терра-Австралис или Австралия. Но его предложение не сразу было принято, а лишь в 1817 году губернатор штата Южный Уэльс Лаклан Маккуори стал употреблять название «Австралия» в официальных документах и предложил Министерству по делам колоний Британской империи принять, что и было сделано в 1824 году.

Source: original
Хати портӣ

Хати портӣ - хатест барои сабти осорҳои забони портӣ ва хати оромӣро бо баъзе тағйироташ дар бар мегрифт. Нишонаҳои хати портӣ аз харобиҳои Нисо, Камис, Қўшттеппа ба даст омадаанд. Хати портӣ ба садаҳои VI-III-и пеш аз мелод рост меояд. == Нигаред низ == Хат Хати оромӣ == Адабиёт == Афсаҳов А., Қаҳҳоров Ҳ. Хат ва пайдоиши он.- Душанбе: Маориф, 1994.- С.32-34. Ахмедов Б., Юнусов А. Аз таърихи ихтирои хат. // Китобдор.- 2006.- No1.- С.17. Пиктография //Энсиклопедияи советии тоҷик. - Душанбе, 1984.- Ҷ.5.- С.509. Хат //Энсиклопедияи советии тоҷик. - Душанбе, 1987.- Ҷ.7.- С. 613-619 Коғаз //Энсиклопедияи советии тоҷик. - Душанбе,1981.- Ҷ.З.- С. 498. Ахмедов Б. Китоб ва пайдоиши он // Китобдор.- 2007.- No1.- С.34-35. Матншиносӣ //Энсиклопедияи советии тоҷик. - Душанбе,1983.- Ҷ.4.- С.268. Манбаъшиносӣ //Энсиклопедияи советии тоҷик. - Душанбе, 1983.- Ҷ.4.- С. 177-178. == Адабиёт == Энциклопедияи Советии Тоҷик : [дар 8 ҷ.] / сармуҳаррир А. С. Сайфуллоев. - Д. : СИЭСТ, 1978-1988.

Source: original
Текстилшики (истгоҳ)

«Текстилшики» (русӣ: Текстильщики) - як истгоҳи метрои Маскав аст, ки дар хатти калони доира сохта шуда истодааст, тавассути интиқол бо истгоҳи Текстильщики хати Таганская-Краснопресненская пайваст мешавад. Дар ноҳияҳои Печатники ва Текстильщики ҷойгир хоҳад шуд, ки мувофиқи ноҳияи ҷойгоҳаш номгузори шудааст. Ифтитоҳи он соли 2022 дар доираи қисмати Нижегородская - Каширская дар назар аст. Ин истгоҳ сутунҳои начандон дур бо ду платформаи соҳилӣ дорад. == Ҷойгоҳ ва интиқол == Истгоҳ дар байни кӯчаҳои Волгоградский, Люблинская ва Шоссейная ҷойгир хоҳад шуд. Қарор аст, ки истифодаи қисмате аз инфрасохторе, ки аллакай дар истгоҳи Текстильщики хати Таганская-Краснопресненская мавҷуд аст, аз ҷумла гузаргоҳи мавҷудбудаи кӯча, пиёда ба истгоҳи ҳамном дар хатти Таганская-Краснопресненская ва платформаи самти Курск дар роҳи оҳани Маскав ташкил карда шавад. == Сохтмон == Моҳи майи соли 2017 барои бунёди қисмати метро, ки ин истгоҳро дар бар мегирад, озмуни кушода эълон карда шуд. Тибқи маълумоти лоиҳаи шартнома аз ҳуҷҷатҳои тендерӣ, баромади пудратчӣ ба майдончаҳои сохтмон на дертар аз 16 октябри соли 2017, оғози нақбканӣ - на дертар аз 1 июли соли 2018, анҷоми ҳама корҳо - на дертар аз 18 июли соли 2020 ба нақша гирифта шудааст. Шартнома барои иҷрои маҷмӯи корҳои сохтмонӣ-васлкунӣ 10 июли соли 2017 бо пудратчӣ ҶДММ МИП-СТРОЙ No1 ба имзо расид. Тарроҳии генералӣ ва пудратчии генералии сохтмони истгоҳ - ҶСК "Мосинжпроект", тарроҳии майдон - ҶСК "НИПИИ" Ленметрогипротранс ". 18 ноябри соли 2017 сохтмони истгоҳ оғоз ёфт, аммо 20 сентябри соли 2018 Марат Хуснуллин ин маълумотро рад карда, навишт, ки сохтмони фаъоли истгоҳ соли 2019 оғоз мешавад. 20 январи соли 2019 - маҳалли истгоҳ аз ҷониби пудратчӣ ҶДММ "МИП СТРОЙ-1" азхуд карда шуд, сохтмони девор дар замин оғоз ёфт. 13 ноябри соли 2019 - кандани нақби чап аз камераи васлкунии панелии Люблинская то истгоҳи Текстильщики оғоз ёфт. Сипари Herrenknecht S-328 «Светлана» бояд 374 метрро аз самти Курск дар роҳи оҳани Маскав ва як қисмати хати Таганско-Краснопресненская убур кунад. 27 январи соли 2020 - нақбкунии нақби дуҷониба аз истгоҳи Текстильщики то Печатников дар Хатти Калони Метро оғоз ёфт. Дарозии кашонидан тақрибан 1300 метрро ташкил медиҳад. 15 октябри соли 2020 - Дар қитъаи "Текстильщики" - "Печатники"-и хатти калони доира каме бештар аз 50 метр нақб то ба итмом расидани S-517 TПMK "Виктория" дар чоҳи таҳкурсии истгоҳи "Печатники" монд. 28 октябри соли 2020 - ТПМК «Виктория» ба чоҳи таҳкурсии истгоҳи Печатники ворид шуд: ғарқ шудани қитъаи Текстильщики - Печатники хатти калони давра ба итмом расид. == Меъморӣ ва тарроҳӣ == Истгоҳ дорои сутунҳои хурд бо ду платформаи соҳилӣ мебошад. === Истгоҳҳо: === Метрои Маскав Стахановская Текстильщики Молодёжная Арбатская

Source: original
Ҳизби миллии либералӣ (Руминия)

Ҳизби миллии либералӣ - ҳизби сиёсии либералӣ дар Руминия. == Платформа == Ҳизб таълимоти либерализми классикиро риоя мекунад. Вақтҳои охир вай бештар ба иқтисод таваҷҷуҳ кардааст. Масалан, яке аз ваъдаҳои пешазинтихоботии ҳизб дар интихоботи соли 2004 ҷорӣ кардани андозбандии мутаносиб буд. == Таърих == Қадимтарин ҳизби сиёсии Руминия мебошад, ки соли 1875 аз ҷониби И. Кампиняну асос ёфта, баъдан якчанд маротиба аз нав ташкил карда шуд. Ҳизби миллии либералии Руминия (рум. Partidului national liberal), соли 1875 дар заминаи гурӯҳҳои гуногуни буржуазӣ-либералӣ ташаккул ёфтааст. Соли 1989 эҳё шуд. Роҳбарон - Алина Горгиу ва Василе Блага. То апрели 2007 он бузургтарин ҳизб дар эътилофи ҳукмрон буд. 5 феврали соли 2011 Ҳизби Миллии Либералии Руминия бо сотсиал-демократҳо ва муҳофизакорон эътилофе ба вуҷуд овард . Дар интихоботи парлумонии Аврупо дар соли 2014, ин ҳизб 15.00%-и раъйҳоро ба даст оварда, аз 32 курсии Руминия 6-тоашро ба даст овард. == Пайвандҳо == Вебсайти NLP Оинномаи NLP Вебсайти NLM Бойгонӣ шудааст 18 октябри 2021 сол. Қоидаҳои NLM Бойгонӣ шудааст 11 апрели 2021 сол.

Source: original
Гулсара Абдуллоева

Гулсара Абдуллоева (Абдуллоева Гулсара Сангиновна; зод. 15 майи 1948, ноҳияи Шаҳринав, ҶШС Тоҷикистон) - ҳунарпешаи театр ва синамои тоҷик, Ҳунарпешаи халқии Тоҷикистон (1999). == Зиндагинома == Хатмкардаи Институти давлатии санъати театрии ба номи А В. Луначарскийи Москва (1971). Аз соли 1971 актрисаи Театри давлатии ҷавонони Тоҷикистон ба номи М. Воҳидов. Абдуллоева нақшҳоро содаву самимӣ ва бо маҳорати баланд меофарад. == Саҳнаҳои театрӣ == Дар саҳнаи театр бештар аз 100 рол офаридааст, ки беҳтаринашон инҳоанд: Сайёрахонум («Робиаи Балхӣ»-и А. Атобоев, 1974) Васса Железнова («Васса Железнова»-и М. Горкий, 1976) судя-модар («Арӯс ва домод»-и М. Байҷиев, 1983) Попоян («Ҳамин тавр ҳам мешавад»-и В. Назаров, 1985) Ситорабону («Ибни Сино»-и Ш. Қиёмов) ва ғайра === Офарандаи симои модар == «Муроҷиати модар»-и Ш. Муҳаммадиев «Фиғони модар»-и А. Низомов «Ашкҳои сӯзон»-и Д. Раҳмонов шеъри «Модари амрикоӣ»-и Ғ. Сафарзода ва ғайра. == Нақшҳо дар синамо == Ҳунарпешаи соҳибистеъдоди кинои тоҷик Гулсара Абдуллоева дар филмҳои тоҷикӣ бештар аз 70 нақшҳоро бозидааст: Гулшан («Чор нафар аз Чорсанг», 1972, режисёр М. Қосимова) Ойша («Ҳеҷбудагон ...», 1973, режисёр Т. Собиров) Гулбаҳор ва модар («Панҷ нафар дар пайроҳа» ва «Шераки ҷасур», 1975, 1976, режисёр М. Маҳмудов) Хосият («Ҷумъаи ҳафтум», 1979, режисёр Овчаренко) модар («Ӯ хушдори ман аст», 1985, режисёр М. Қосимова) модар (силсилафилми телевизионии «Ширин», 2004) зани директори мактаб («Нишони зиндагӣ», 2006, режисёр С. Қодирӣ) Ҷамила (силсилафилми «Шумқадам»-и З. Содиқ ва Ш. Солеҳ, 2009) Бибиойиша («Падруду пайғом»-и Сайф Раҳим, 2009) модар («Модар-Замин»-и И. Машрабов 2009) модар («Гули санг»-и М. Карим ва Ҳ. Сангинов) ва ғайра. Гулсара Абдуллоева дар намоишҳои театрии телевизион иштироки фаъол дорад. == Ҷоизаҳо == Гулсара Абдуллоева дар Кинофестивали тоҷик (1986) беҳтарин актриса дониста шуд. == Сарчашма == Абдуллоева Гулсара // А - Асос. - Д. : СИЭМТ, 2011. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original